Francesca Schiavone
Francesca Schiavone (sündinud 23. juunil 1980 Milanos) on Itaalia tennisist. Elukutseliseks tennisistiks sai 1998. aastal. Ta võitis 2010. aastal naisüksikmängu Prantsusmaa lahtistel meistrivõistlustel tennises, olles esimene itaallasest naistennisist, kes on võitnud suure slämmi turniiri. Tema karjääri parim koht WTA edetabelis on olnud neljas (jaanuaris 2011). Septembris 2018 (38-aastaselt) lõpetas ta profikarjääri, olles WTA turniiridel osalenud 22 aastat.